# K3b käsiraamat

## Sissejuhatus

Kui oled kasutanud mõnda plaadile kirjutamise programmi, näiteks Nerot, siis peaks &k3b; olema päris tuttavliku välimuse ja olemusega.

Lihtsa, kuid võimsa graafilise liidesega &k3b; pakub mitmesuguseid võimalusi kirjutada CD, DVD või BD (Blu-ray plaat). Toetatud on eri tüüpi plaadiprojektid, sealhulgas heli- ja andmeplaadid, video-DVD-d ja VCD-d, samuti mitmeseansilised ja segarežiimis plaadid. &k3b; suudab samuti puhastada korduvkirjutatavaid andmekandjaid ning tuleb toime ka keerulisemate ülesannetega, näiteks heli ja video kodeerimine ja dekodeerimine.

## Eelhäälestus

&k3b; esmakäivitamisel võib &k3b; teatada, et optilise plaadi draivereid ei leitud, mis tähendab, et sa ei saa plaate kirjutada. Pole põhjust paanikaks - &k3b; avab seadistamisakna, kus saab tööle panna mitmesugused tööriistad, mida &k3b; oma tegevuseks vajab. Muu hulgas näeb seal kasutajagruppe, millesse vastavad tööriistad kuuluvad. Nende juures pole vaja midagi muuta, &k3b; rakendab ise välistele programmidele vajalikud õigused. Levinuimad neist programmidest on `cdrecord`, `growisofs` ja `cdrdao`. Soovi korral võib lasta &k3b;-l kasutada gruppi burning ning siduda see plaadiseadmega. Allpool on näha seadistamisaken, kus kõike seda saab määrata.

## Kasutajaliidese seadistamine

&k3b; kävitamisel pakutakse kohe kolme kõige levinumat kasutamisvõimalust

- Uus andmeprojekt

- Uus audio-CD projekt

- Andmekandja kopeerimine

&k3b; võib muidugi teha palju muudki, mis võib sulle paremini sobida. Uuri vaid muid kasutamisvõimalusi:

Võib juhtuda, et sulle meeldiks näha kohe avaekraanil mõnda kasutamisvõimalust, mida sul sagedamini vaja läheb. Selleks tee rakenduse aknas lihtsalt paremklõps ning näed menüüd, mis võimaldab nuppe lisada:

## Sisemine seadistamine

Enamiku vaikeseadistusi võib rahuliku südamega puutumata jätta. Siiski on soovitatav heita pilk muude seadistuste kaardile. Siin saab vajaduse korral muuta mitmeid olulisi asju.

- Burnfree kasutamine peaks olema sisse lülitatud - see kontrollib kirjutamist, kindlustades, et puhver ei muutu kunagi ohtlikult pisikeseks (see vähendab nurjunud kirjutamise võimalust).

- Mõttekas võib olla korduvkirjutatavad plaadid automaatselt tühjendada.

- Valik Andmekandjat ei väljastata pärast kirjutamise lõpetamist võib olla äärmiselt kasulik, kui sinu seade on selline, mida ei saa piisavalt kiiresti sulgeda kontrollimise jaoks.

## Ettevalmistused plaadi kirjutamiseks

Uue projektiga alustamisel tuleb kontrollida, et &k3b; on tuvastanud korrektse optilise andmekandja, näiteks CD või DVD. Akna allservas olekuribal näeb parajasti määratud ketta suurust. Kui see pole õige või sul läheb vaja teistsugust, siis tee seal lihtsalt paremklõps ja vali vajalik maht nimekirjast:

Nüüd tuleb valida, mida kirjutada.

Ekraani ülemises osas asub allikate paneel, mis toimib nagu failihaldur. Valida võib tavalisi faile ühendatud andmeketastelt või heliradasid sisestatud heliplaatidelt. Heliradade nimed võetakse automaatselt CD-TEXT-i andmetest, kui sinu CD-seade toetab selle lugemist, või genereeritakse CDDB vahendusel. Täpset vormingut saab määrata alumisel paneelil oleva nupuga. Kui nimed ei ole õiged või lihtsalt ei vasta plaadi sisule, siis saab neid muuta tööriistariba nuppu kasutades. Sinu tehtud muudatused puhverdatakse kohapeal ning edastatakse FreeDB ülemregistrisse.

Kui kogu kirjutatavat esitab üks ja sama artist, jäta pala esitaja kirjed tühjad, täida lahter Albumi esitaja, salvesta CDDB-sse ja esita päring uuesti.

Kui allikad on määratud, lohista lihtsalt failid ja kataloogid, mida soovid plaadile kirjutada, all paremal paiknevasse suurde paneeli. Sellest vasakul tekib valitud failidest puu. Kui lohistasid kogemata mõned failid või kataloogid, mida sa ei soovi kirjutada, siis saab need projektist hõlpsasti eemaldada neid lihtsalt alumisest paneelist eemaldades. Vali eemaldatav fail (Ctrl+klõps võimaldab valida mitu faili korraga), tee paremklõps ja vali Eemalda.

Kui on vajalik helifaile tihendada, loo uus audio CD projekt, lisa teisendamist vajavad failid ja klõpsa nupule Teisenda rajad.. See ei mõjuta CD sisu, kui otsustad selle kirjutada, küll aga võid tihendatud faile mujal kasutada. Kontrolli kindlasti, et originaalfailid oleksid kadudeta (wav või FLAC), sest muidu ei pruugi tulemus olla kuigi rahuldav.

Ülemine rida on mõeldud plaadi nime jaoks. Sageli piisab vaikimisi antustki, aga kui soovid seda muuta, tee seda kontekstimenüü vahendusel.

## Viimased sammud

Oled nüüd valmis klõpsama nuppu Kirjuta.

Siinsel pildil võib näha, et plaati ei ole. Kui oled sisestanud sobiva plaadi, näed vastaval real selle kirjeldust.

Siiski võib olla mõttekas teha veel paar valikut. Oleks väga soovitatav märkida ära Kirjutatud andmete kontrollimine ja siis klõpsata akna allservas nupule Salvesta, et see valik jäetaks ka hilisemaks meelde. Tänapäevaste seadmete puhul on täiesti turvaline jätta režiimi ja kiiruse väärtuseks Automaatne. Kui soovid kirjutada koopia hiljem, vali Tõmmise loomine, mille puhul ei ole hiljem enam vaja kirjutamist seadistada. Määra, mitu koopiat soovid kirjutada, ja kui nüüd on kõik korras, siis klõpsa Kirjuta.

## Audio-CD kirjutamine

### Audio-CD projekti loomine

&k3b; toetab paljusid helivorminguid ning võib neid sinu eest automaatselt teisendada.

Mõned distributsioonid on lahutanud selle &k3b; võimaluse omaette paketiks, näiteks Debiani ja Ubuntu korral tuleb paigaldada pakett libk3b6-extracodecs, openSUSE puhul k3b-codecs. Mõne distributsiooni (nt. Mandriva) korral aga ei ole vaja paigaldada mingeid lisapakette.

#### Failide valimine

Helifaile, mida soovid kirjutada audio-CD-le, saab valida kahel moel:

&k3b; abil

- Klõpsa &k3b; akna alaosas nupule Uus audio-CD projekt ja vali failid, mida soovid kirjutada.

  Teine võimalus on liikuda kataloogide paneelis helifailide asukohta. Tee helifailil topeltklõps või lohista valitud helifailid &k3b; akna alaossa ning rakendus loob otsekohe neist failidest koosneva uue audio-CD projekti.

Failihalduri abil

- Liigu &dolphin;is või &konqueror;is kataloogi, mis sisaldab vajalikke muusikafaile

  Vali vajalikud failid ja seejärel kontekstimenüüst Toimingud Loo audio-CD &k3b; abil

#### Nimetuse muutmine

Paladele võib anda nimed või importida need CDDB-st (palanimede võrguteenus). Selleks tee palal (akna alaosas) topeltklõps.

#### CD kirjutamine

Sisesta tühi CD-R või CD-RW plaat CD-kirjutisse ja klõpsa nupule Kirjuta. Kontrolli ilmuvas dialoogis, kas kõik eelnevad määratlused vastavad sinu vajadustele ja soovidele, ning klõpsa seejärel Kirjuta ja CD kirjutataksegi.

## Autorid ja litsents

Dokumentatsiooni autoriõigus: vt UserBase'is K3b lehekülje ajalugu

Tõlge eesti keelde: Marek Laane bald@smail.ee

&underFDL;
&documentation.index;